ЧРЕЗ

Председателя на

Народното събрание

ДО

Министъра на финансите

г-н Владислав Горанов

**В Ъ П Р О С**

от народните представители Петър Славов, Методи Андреев, Мартин Димитров

На основание чл.90, ал. 1 от Конституцията на Република България и чл.92, ал.1 ПОДНС внасяме въпрос

ОТНОСНО: **Наемането на кантори в чужбина, които да събират просрочените задължения и имущество на „КТБ“ в чужбина**

**УВАЖАЕМИ ГОСПОДИН МИНИСТЪР,**

На 01.04.2016 г. пред Парламента заявихте, че синдиците на КТБ са наели адвокатски кантори, които да съдействат за събирането на просрочени кредити на КТБ и да заведат отменителни искове за разпореждане с имущество, с произход от банката. Тези действия са възприети като алтернативни на предложението една форенсик, разследваща компания да оперира със същата цел в задгранични юрисдикции.

В тази връзка,

**Уважаеми г-н Министър,**

Моля да отговорите **писмено** на следния въпрос: ***„Колко адвокатски кантори и в кои страни са наети до момента, на какъв принцип са избрани и какви са конкретните ангажименти за възстановяване на средства в масата на несъстоятелност? На какъв принцип са ангажирани и как се определя възнаграждението на тези адвокатски кантори, дали ще получават процент от възстановените средства или е предпочетен друг подход? “***

София, 06.04. 2016 г. **Народни представители**:

.................... ................... .....................

П.Славов М.Андреев М.Димитров